**Aihe**: Esimerkki Oy, hallituksen pöytäkirja

**Aika**: 11.3.2013

**Paikka**: Yhtiön konttori, Yrittäjänkatu 123, 33100 Tampere

**Läsnä**: Ville Mäkinen hall.puh.joht.

 Kalle Jokinen hall.varapuh.joht.

 Pekka Nieminen hall.jäsen

 Mikko Virtanen hall.jäsen (ei osallistunut § 6 käsittelyyn)

 Jukka Ojanen toim.joht

 Paavo Lahtinen hall.siht.

 Juhani Metsä kehitysjohtaja § 7 ajan

§ 1 Laillisuus ja päätösvaltaisuus

Merkittiin, että hallitus oli päätösvaltainen, koska enemmän kuin puolet hallituksen jäsenistä oli saapuvilla ja kokouskutsu oli toimitettu 4.3.2013 kaikille hallituksen jäsenille.

§ 2 Sihteerin ja pöytäkirjan tarkastajan valinta vuodelle

Päätettiin valita yhtiön lakimies Paavo Lahtinen toimimaan hallituksen sihteerinä sekä dipl.ins. Pekka Nieminen tarkastamaan puheenjohtajan ohella kokousten pöytäkirjat hallituksen toimintakauden ajaksi.

§ 3 Edellisen kokouksen pöytäkirja

 Hyväksyttiin 4.2.2013 pidetyn hallituksen kokouksen pöytäkirja n:o 2 /2013.

§ 4 Aikaisemmin päätettyjen asioiden nykytila

Käytiin läpi aikaisemmin päätettyjen asioiden nykytila, josta selvityksestä merkittiin, ….. (Liite /§4)

§ 5 Toimitusjohtajan katsaus

Toimitusjohtaja Jukka Ojanen esitteli katsauksensa yhtiön toiminnasta (Liitteet A- C / § 4).

 Annetusta selostuksesta merkittiin, että ……

§ 6 Palkka-asiat

Hyväksyttiin yhtiön johtoryhmän palkat toimitusjohtaja Ojasen esityksen mukaisesti (Liite A / § 5).

Toimitusjohtaja Ojasen poistuttua kokoushuoneesta päätettiin toimitusjohtajan uudeksi palkaksi 12.800/kk 1.2.2010 alkaen.

Toimitusjohtaja Ojanen kutsuttiin takaisin kokoushuoneeseen.

§ 7 Strategian tarkastus muuttuneiden ulkoisten olosuhteiden seurauksena

Toimitusjohtaja Ojanen ja kehitysjohtaja Metsä esittelivät muuttuneita markkina- ja kilpailuolosuhteita. Todettiin, että olosuhteet olivat muuttuneet siten, että yhtiön kilpailuasema oli oleellisesti heikentynyt. Käydyn laajan keskustelun jälkeen päätettiin muuttaa yhtiön strategiaa seuraavasti: ……

§ 8 Tilinpäätös 2012

Käsiteltiin toimitusjohtaja Ojasen esittelemä vuoden 2012 tilinpäätösesitys. Tehtyjen muutosten jälkeen allekirjoitettiin tilinpäätös (Liite A / § 7).

§ 9 Hallinnolliset päätösasiat

1. Kalliomaa-nimisen kiinteistön myynti

Päätettiin myydä Kalliomaa-niminen tila Hämeenlinnan kaupungin Juurakon kylässä Hämeenlinnan Tonttikehitys Oy:lle 23.000 €:n kauppahinnasta ja valtuutettiin varatuomari Paavo Lahtinen laatimaan ja allekirjoittamaan kauppakirjat sekä päättämään muista kaupan ehdoista.

Merkittiin, että johtaja Mikko Virtanen, joka toimii Hämeenlinnan Tonttikehitys Oy:n hallituksen jäsenenä, ei osallistunut asian käsittelyyn, vaan poistui asian käsittelyn ajaksi huoneesta.

1. Panttausasiat

Päätettiin luovuttaa yhtiön omistamaan tilaan Metsämaa, Tampereen kaupungin, Nurmen kylässä R:no 2:123 kiinnitetyt panttikirjat yhteismäärältään 250.000 euroa Nordea Pankki Oyj:lle pantiksi pankista saatavan 200.000 euron takuuaikaisen pankkitakauksen vastavakuudeksi.

1. Laina-asiat

Päätettiin ottaa yhtiölle enintään 50.000 euron laina Pirkka Pankista ja valtuuttaa talousjohtaja Ville Peltonen laatimaan ja allekirjoittamaan laina-asiakirjat. Edelleen päätettiin luovuttaa lainan vakuudeksi seuraavat vakuudet: …….

Pankin lainatarjous liitteenä (Liite A / § 9).

1. Takausasiat

Päätettiin antaa yhtiön tytäryhtiön Esimerkki Automation Oy:n ottamalle 50.000 euron Nordea Pankista ottamalle lainalle emoyhtiön takaus ja valtuuttaa toimitusjohtaja Ojanen sopimaan tarkemmin takausehdoista ja allekirjoittamaan takausasiakirjat.

§ 10 Kirjaamisasiat

a) Tapaturma- ja poissaolotilasto (kirjoitetaan sisältö tähän)

b) Riskikartoituksen raportti (kirjoitetaan sisältö tähän)

§ 11 Seuraava kokous

Päätettiin pitää hallituksen seuraava kokous 28.3.2013 kello 10.00 alkaen yhtiön konttorissa osoitteessa Yrittäjänkatu 123, 33100 Tampere.

Yksimielisyys

 Merkittiin, että kaikki kokouksessa tehdyt päätökset olivat yksimielisiä.

 **Vakuudeksi**:

 Paavo Lahtinen

 **Tarkastettu**:

 Ville Mäkinen Kalle Jokinen